CELEX: 32016R1705
Language: hr
Date: 2016-09-09 00:00:00
Title: Uredba (EU) 2016/1705 Europske središnje banke od 9. rujna 2016. o izmjeni Uredbe (EZ) br. 1745/2003 (ESB/2003/9) o primjeni odredbi o minimalnim pričuvama (ESB/2016/26)

23.9.2016   
               
               
                  HR
               
               
                  Službeni list Europske unije
               
               
                  L 257/10
               
            UREDBA (EU) 2016/1705 EUROPSKE SREDIŠNJE BANKE
      od 9. rujna 2016.
      o izmjeni Uredbe (EZ) br. 1745/2003 (ESB/2003/9) o primjeni odredbi o minimalnim pričuvama (ESB/2016/26)
      UPRAVNO VIJEĆE EUROPSKE SREDIŠNJE BANKE,
      uzimajući u obzir Statut Europskog sustava središnjih banaka i Europske središnje banke, a posebno njegov članak 19. stavak 1.,
      uzimajući u obzir Uredbu Vijeća (EZ) br. 2531/98 od 23. studenoga 1998. o primjeni odredbi o minimalnim pričuvama od strane Europske središnje banke (1),
      budući da:
      
                  (1)
               
               
                  Za isključivanje međubankovnih obveza iz osnovice za obračun pričuva, svaki standardni odbitak koji se primjenjuje na obveze s rokom dospijeća do dvije godine unutar kategorije dužničkih vrijednosnih papira, trebao bi se temeljiti na makroomjeru za europodručje između: (a) stanja odgovarajućih instrumenata koje izdaju kreditne institucije, a drže druge kreditne institucije i ESB te nacionalne središnje banke sudionice; i (b) ukupnog nepodmirenog iznosa tih instrumenata koje su izdale kreditne institucije. Način primjene standardnog odbitka utvrđenog u članku 3. stavku (2) Uredbe (EZ) br. 1745/2003 Europske središnje banke (ESB/2003/9) (2), potrebno je dodatno razjasniti.
               
            
                  (2)
               
               
                  Uredbu (EZ) br. 1745/2003 (ESB/2003/9) trebalo bi stoga na odgovarajući način izmijeniti,
               
            DONIJELO JE OVU UREDBU:
      Članak 1.
      Izmjene
      Uredba (EZ) br. 1745/2003 (ESB/2003/9) mijenja se kako slijedi:
      
                  1.
               
               
                  Članak 3. mijenja se kako slijedi:
                  
                              (a)
                           
                           
                              stavci 1. i 2. zamjenjuju se sljedećim:
                              „1.   Osnovicu za obračun pričuva određene institucije čine sljedeće obveze, kako je utvrđeno u izvještajnom okviru ESB-a u Uredbi (EU) br. 1071/2013 Europske središnje banke (ESB/2013/33) (*), koje proizlaze iz prihvaćanja sredstava:
                              
                                          (a)
                                       
                                       
                                          depoziti; i
                                       
                                    
                                          (b)
                                       
                                       
                                          izdani dužnički vrijednosni papiri.
                                       
                                    Ako određena institucija ima obveze prema podružnici istog subjekta ili prema glavnom uredu ili sjedištu istog subjekta koji se nalazi izvan država članica sudionica, ona takve obveze uključuje u osnovicu za obračun pričuva.
                              2.   Sljedeće se obveze isključuju iz osnovice za obračun pričuva:
                              
                                          (a)
                                       
                                       
                                          obveze prema bilo kojoj drugoj instituciji koja nije na popisu institucija izuzetih iz sustava minimalnih pričuva ESB-a u skladu sa zahtjevima iz članka 2. stavka 3; i
                                       
                                    
                                          (b)
                                       
                                       
                                          obveze prema ESB-u ili nacionalnoj središnjoj banci sudionici.
                                       
                                    
                                 (*)  Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.).”;"
						
                           
                        
                              (b)
                           
                           
                              umeće se sljedeći stavak 2.a:
                              „2.a.   Za kategoriju obveza ‚depoziti’, navedenu u stavku 1. točki (a), isključivanje navedeno u stavku 2., provest će se na sljedeći način: institucija pruža dokaze odgovarajućoj nacionalnoj središnjoj banci sudionici o iznosu obveza navedenih u stavku 2. točkama (a) i (b), te će se utvrđeni iznos odbiti od osnovice za obračun pričuve.
                              Za kategoriju obveza ‚izdani dužnički vrijednosni papiri’ navedeni u stavku 1. točki (b), isključivanje navedeno u stavku 2., provest će se odbijanjem određenog iznosa od osnovice za obračun na sljedeći način:
                              
                                          (a)
                                       
                                       
                                          institucija pruža dokaze odgovarajućoj nacionalnoj središnjoj banci sudionici o iznosu obveza navedenih u stavku 2. točkama (a) i (b), te će se utvrđeni iznos odbiti od osnovice za obračun pričuve;
                                       
                                    
                                          (b)
                                       
                                       
                                          kada institucija nije u mogućnosti odgovarajućoj nacionalnoj središnjoj banci sudionici dostaviti dokaze o obvezama navedenim u stavku 2. točkama (a) i (b), institucija primjenjuje standardni odbitak objavljen na mrežnim stranicama ESB-a, od osnovice za obračun pričuva za nepodmireni iznos dužničkih vrijednosnih papira koje je izdala i koji imaju izvorni rok dospijeća do i uključujući dvije godine.”
                                       
                                    
                        
            
                  2.
               
               
                  U cijeloj Uredbi riječi„za novčanu i bankovnu statistiku”, brišu se.
               
            Članak 2.
      Završne odredbe
      Ova Uredba stupa na snagu 14. prosinca 2016.
      
         Ova je Uredba u cijelosti obvezujuća i neposredno se primjenjuje u državama članicama u skladu s Ugovorima.
         Sastavljeno u Frankfurtu na Majni 9. rujna 2016.
         
            
               Upravno vijeće ESB-a
            
            
               Predsjednik ESB-a
            
            Mario DRAGHI
         
      
      
         (1)  SL L 318, 27.11.1998., str. 1.
      
      
         (2)  Uredba (EZ) br. 1745/2003 Europske središnje banke od 12. rujna 2003. o primjeni odredbi o minimalnim pričuvama (ESB/2003/9) (SL L 250, 2.10.2003., str. 10.).